ai4bharat/Pralekha huggingface dataset:
প্রধানমন্ত্রীরদপ্তর
ফরাসী রাষ্ট্রপতি ইমানুয়েল ম্যাক্রোঁর সঙ্গে প্রধানমন্ত্রীর টেলিফোনে কথাবার্তা
নয়াদিল্লি, ১৬ আগস্ট, ২০২২
প্রধানমন্ত্রী শ্রী নরেন্দ্র মোদী ফরাসী রাষ্ট্রপতি ইমানুয়েল ম্যাক্রোঁর সঙ্গে টেলিফোনে আজ কথা বলেছেন।
ফ্রান্সে চলতি খরা ও দাবানলের জন্য রাষ্ট্রপতি ম্যাক্রোঁকে সমবেদনা জানান প্রধানমন্ত্রী।
দুই নেতা প্রতিরক্ষা সহযোগিতা প্রকল্প এবং আণবিক শক্তিক্ষেত্রে সহযোগিতার বিষয়ে চলতি দ্বিপাক্ষিক উদ্যোগ পর্যালোচনা করেন।
তাঁরা, আন্তর্জাতিক খাদ্য নিরাপত্তা সহ বিভিন্ন ভৌগলিক ও রাজনৈতিক চ্যালেঞ্জ নিয়েও আলোচনা করেন।
সাম্প্রতিক বছরগুলিতে ভারত-ফ্রান্স কৌশলগত অংশীদারিত্ব আরও মজবুত হওয়ায় উভয় নেতা সন্তোষ প্রকাশ করেন এবং সহযোগিতার নতুন ক্ষেত্রে আরও ঘনিষ্ঠভাবে কাজ করতে ও নতুন সম্পর্ক গড়ে তুলতে সম্মত হন।
PG/PM/NS
(
কেন্দ্রীয়মন্ত্রিসভা
কেন্দ্রীয় মন্ত্রিসভা কলকাতার জোকায় অবস্থিত জাতীয় পানীয় জল স্বচ্ছতা এবং গুণগত মান কেন্দ্রের নাম বদলে ডঃ শ্যামাপ্রসাদ মুখার্জী জাতীয় জল এবং স্বচ্ছতা প্রতিষ্ঠান  করার প্রস্তাবে অনুমোদন দিয়েছে
নয়াদিল্লি, ১১ জানুয়ারি, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ কলকাতার জোকায় অবস্থিত জাতীয় পানীয় জল স্বচ্ছতা এবং গুণগত মান কেন্দ্রের নাম বদলে ডঃ শ্যামাপ্রসাদ মুখার্জী জাতীয় জল এবং স্বচ্ছতা প্রতিষ্ঠান  করার প্রস্তাবে অনুমোদন দেওয়া হয়েছে।
পশ্চিমবঙ্গের কলকাতার ডায়মন্ড হারবার রোডের ওপর জোকায় ৮.৭২ একর জমির ওপর এই প্রতিষ্ঠান গড়ে তোলা হয়েছে। জনস্বাস্থ্য কারিগরি, পানীয় জল, স্বচ্ছতা ইত্যাদি ক্ষেত্রে এই প্রতিষ্ঠান প্রশিক্ষণ কর্মসূচির আয়োজন করে থাকে। কেবলমাত্র স্বচ্ছ ভারত মিশন এবং জল জীবন মিশন-এর সামনের সারির কর্মীদের জন্য নয়, গ্রামীণ ও শহর এলাকায় স্থানীয় প্রতিনিধিদের প্রশিক্ষণের ক্ষেত্রেও কাজ করে এই প্রতিষ্ঠান। এছাড়া পরিকাঠামো, মানোন্নয়ন এবং প্রশিক্ষণ পরিকাঠামো কর্মসূচিতে এর ভূমিকা বিশেষ।
ডঃ শ্যামাপ্রসাদ মুখার্জী পশ্চিমবঙ্গের সবচেয়ে যোগ্য সন্তানের অন্যতম জাতীয় একতা ও শিল্পায়নের ক্ষেত্রে সামনের সারির কর্মী ছিলেন। বিশিষ্ট শিক্ষাবিদ এই ব্যক্তি কলকাতা বিশ্ববিদ্যালয়ে তরুণতম ভাইস চ্যান্সেলর ছিলেন। উল্লেখ্য, ২০২২ সালে প্রধানমন্ত্রী নরেন্দ্র মোদী জোকার এই প্রতিষ্ঠানটি উদ্বোধন করেছিলেন।
PG/PM/NS
(
প্রধানমন্ত্রীরদপ্তর
তুরস্কের রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ১০ সেপ্টেম্বর, ২০২৩
নতুন দিল্লিতে জি-২০ গোষ্ঠীর শিখর সম্মেলনের ফাঁকে ১০ সেপ্টেম্বর প্রধানমন্ত্রী শ্রী নরেন্দ্র মোদী তুরস্কের রাষ্ট্রপতি শ্রী রেচেপ তায়েপ এরদোগান – এর সঙ্গে দ্বিপাক্ষিক বৈঠক করেন।
আলোচনায় ব্যবসা-বাণিজ্য ও বিনিয়োগ, প্রতিরক্ষা ও নিরাপত্তা, অসামরিক বিমান চলাচল এবং জাহাজ চলাচলের মতো সম্ভাবনাময় দ্বিপাক্ষিক সহযোগিতার ক্ষেত্রগুলি স্থান পেয়েছে।
জি-২০ গোষ্ঠীর সভাপতির দায়িত্ব ভারত সফলভাবে পালন করায় রাষ্ট্রপতি এরদোগান প্রধানমন্ত্রীকে অভিনন্দন জানান। এ বছরের ফেব্রুয়ারি মাসে তুরস্কে ভূমিকম্পের পর দ্রুত ত্রাণ পাঠানো এবং অপারেশন দোস্ত – এর মাধ্যমে উদ্ধার কার্যে সহায়তার জন্য তিনি ভারতকে ধন্যবাদ জানিয়েছেন।
রাষ্ট্রপতি এরদোগান চন্দ্রযান মিশনের সাফল্যে প্রধানমন্ত্রীকে অভিনন্দন জানান এবং সূর্যাভিযানের জন্য আদিত্য মিশন – এর সাফল্য কামনা করেন।
AC/CB/SB
(
প্রধানমন্ত্রীরদপ্তর
সাংসদ শ্রী রঘুনাথ মহাপাত্রর মৃত্যুতে প্রধানমন্ত্রীর শোক প্রকাশ
নতুন দিল্লি, ৯ মে, ২০২১
প্রধানমন্ত্রী শ্রী নরেন্দ্র মোদী সাংসদ শ্রী রঘুনাথ মহাপাত্রর মৃত্যুতে গভীর শোক প্রকাশ করেছেন।
একটি টুইট বার্তায় প্রধানমন্ত্রী বলেছেন, "সংসদ সদস্য শ্রী রঘুনাথ মহাপাত্র’র মৃত্যুতে তিনি শোকাহত। শ্রী মহাপাত্র শিল্প, স্থাপত্য ও সংস্কৃতি জগতে অগ্রণী ভূমিকা রেখেছেন। ঐতিহ্যবাহী কারুশিল্পকে জনপ্রিয় করার ক্ষেত্রে তাঁর অবদানের জন্য তিনি স্মরণীয় হয়ে থাকবেন। তার পরিবার ও প্রশংসকদের প্রতি রইল আমার সমবেদনা। ওম শান্তি।"
SDG/
(
সামাজিকন্যায়ওক্ষমতায়নমন্ত্রক
গোয়ালিয়রে আজ অন্যভাবে সক্ষম ক্রীড়া ব্যক্তিত্বদের জন্য কেন্দ্রের ভিত্তিপ্রস্তর স্থাপিত হয়েছে
নতুন দিল্লি, ২৫ সেপ্টেম্বর, ২০২০
সামাজিক ন্যায় বিচার ও ক্ষমতায়ন মন্ত্রকের আওতাধীন অন্যভাবে সক্ষম ব্যক্তিদের ক্ষমতায়ন দপ্তরের উদ্যোগে আয়োজিত এক অনুষ্ঠানে আজ মধ্যপ্রদেশের গোয়ালিয়রে ‘অন্যভাবে সক্ষম ক্রীড়া ব্যক্তিত্বদের জন্য কেন্দ্র’ স্থাপনের জন্য ভিত্তিপ্রস্তর স্থাপিত হয়েছে। ভিডিও কনফারেন্সের মাধ্যমে এই অনুষ্ঠানের আয়োজন করা হয়। অনুষ্ঠানে উপস্থিত ছিলেন কেন্দ্রীয় কৃষি, কৃষক কল্যাণ ও গ্রামোন্নয়ন, পঞ্চায়েতি রাজ এবং খাদ্য প্রক্রিয়াকরণ মন্ত্রী শ্রী নরেন্দ্র সিং তোমর, গোয়ালিয়র লোকসভা কেন্দ্রের সাংসদ শ্রী বিবেক নারায়ণ শেজওয়ালকর, উদ্যান পালন ও খাদ্য প্রক্রিয়াকরণ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী ভরত সিং কুশওয়াহ্ সহ বিশিষ্ট ব্যক্তিবর্গ।
অনুষ্ঠানের ভাষণে শ্রী নরেন্দ্র সিং তোমর মধ্যপ্রদেশের দিব্যাঙ্গ ব্যক্তিদের বিশ্বমানের সুবিধা সহ এই ক্রীড়া কেন্দ্র গড়ে তোলার উদ্যোগ নেওয়ার জন্য কেন্দ্রীয় সামাজিক ন্যায়বিচার ও ক্ষমতায়ন মন্ত্রী শ্রী থেওরচাঁদ গেহলটের প্রতি কৃতজ্ঞতা প্রকাশ করেন। তিনি বলেন, গোয়ালিয়র শহরে বর্তমানে অন্যভাবে সক্ষম ক্রীড়া ব্যক্তিত্বদের জন্য কোনো প্রশিক্ষণের সুযোগ নেই। প্রস্তাবিত এই কেন্দ্রে অন্যভাবে সক্ষম ব্যক্তিত্বদের বিশেষ প্রশিক্ষণের সুবিধা প্রদান করা হবে। এই কেন্দ্র স্থাপনের মাধ্যমে সমাজে দিব্যাঙ্গ ব্যক্তিদের ক্ষমতায়নের পথ প্রশস্ত হবে বলেও শ্রী সিং মন্তব্য করেন।
২০১৯ সালের ২৮শে ফেব্রুয়ারি কেন্দ্রীয় মন্ত্রিসভা মধ্যপ্রদেশের গোয়ালিয়রে অন্যভাবে সক্ষম ক্রীড়া ব্যক্তিত্বদের জন্য কেন্দ্র স্থাপনের পরিকল্পনা অনুমোদন দিয়েছিল। এই কেন্দ্র স্থাপনের জন্য ব্যয় বরাদ্দ করা হয় ১৭০.৯৯ কোটি টাকা। এই প্রকল্প বাস্তবায়নের জন্য অন্যভাবে সক্ষম ব্যক্তিদের ক্ষমতায়ন দপ্তরের সচিবের নেতৃত্বে একটি কমিটি গঠন করা হয়েছে।
এই কেন্দ্রে অন্যভাবে সক্ষম ক্রীড়া ব্যক্তিত্বদের আন্তর্জাতিক পর্যায়ের প্রতিযোগীমুখী করে তুলবে। একই সঙ্গে আন্তর্জাতিক মানের সুবিধাও প্রদান করা হবে। এখানে একটি আউটডোর অ্যাথলেটিক স্টেডিয়াম, ইন্ডোর স্পোর্টস কমপ্লেক্স এবং বেসমেন্টে পার্কিং-এর সুবিধা থাকছে। এছাড়াও দুটি সুইমিং পুল, একটি আউটডোর পুল রয়েছে। অ্যাথলেটদের জন্য হোস্টেলের সুবিধা, খাবারের জায়গা, বিনোদনমূলক সুযোগ সুবিধা থাকছে।
অন্যভাবে সক্ষম ক্রীড়া ব্যক্তিত্বদের প্রশিক্ষণ, তাদের বাছাই করা, ক্রীড়া অ্যাকাডেমি এবং গবেষণা, দর্শকদের গ্যালারিতে বসার সু-বন্দোবস্ত থাকছে। এমনকি জাতীয় ও আন্তর্জাতিক মানের অনুষ্ঠান পরিচালনার জন্য উপযুক্ত ব্যবস্থাও থাকছে। এখানে ব্যাডমিন্টন, বাস্কেটবল, টেবল টেনিস, রাগবি, ভলিবল, জুডো, তাইকুন্ডো, ফুটবল, অ্যাথলেট, তিরন্দাজী, সাঁতার ইত্যাদি ক্ষেত্রে প্রশিক্ষণের সুবিধা রয়েছে।
(CG/SS/SKD
নির্বাচনকমিশন
লোকসভা নির্বাচনে ছত্তিশগড়ে প্রথম তিন পর্যায়ে ভোট গ্রহণ করা হবে
নয়াদিল্লি, ০৮ এপ্রিল, ২০১৯
সাত দফার সাধারণ নির্বাচন -এ ছত্তিশগড়ে প্রথম তিনটি পর্বে ভোট গ্রহণ করা হবে। ছত্তিশগড়ে ১১টি সংসদীয় কেন্দ্র রয়েছে। এরমধ্যে ৪টি তপশীলি উপজাতি, ১টি তপশীলি জাতির জন্য সংরক্ষিত এবং বাকি ৬টি সাধারণ শ্রেণীর লোকসভা কেন্দ্র হিসাবে চিহ্নিত। এই রাজ্যে এপ্রিল মাসের ১১, ১৮ এবং ২৩ তারিখে ভোট গ্রহণ করা হবে। ১১ই এপ্রিল ১টি কেন্দ্রে, ১৮ই এপ্রিল ৩টি কেন্দ্রে এবং ২৩শে এপ্রিল ৭টি লোকসভা কেন্দ্রে ভোট নেওয়া হবে।
২০১৯-এর লোকসভা নির্বাচনে ছত্তিশগড়ে মোট ভোটদাতার সংখ্যা ১ কোটি ৮৯ লক্ষ ৯৯ হাজার ২৫১ জন। মোট ভোটদাতার ৪৯.৯১ শতাংশ মহিলা। ২০১৪ সালে মোট ভোটারের ৪৯.৩৫ শতাংশ ছিলেন মহিলা। ৯৯.৯৯ শতাংশ ভোটদাতা স্বচিত্র পরিচয়পত্র পেয়েছেন। সারা রাজ্যে মোট ২৩ হাজার ৭২৭টি ভোট গ্রহণ কেন্দ্র থাকবে।
এবারের ভোটে ১৮ থেকে ১৯ বছর বয়সী ৪ লক্ষ ৯০ হাজার ৬৩৬ জন প্রথম ভোট দেবেন, যা মোট ভোটারের ২.৫৮ শতাংশ। ২০১৪র লোকসভা নির্বাচনে ছত্তিশগড়ে ৬৯.৩৯ শতাংশ ভোট পড়েছিল।
CG/PB/NS
(Visitor Counter : 68
প্রধানমন্ত্রীরদপ্তর
কোভিড-১৯ আক্রান্ত জো বাইডেনের দ্রুত আরোগ্য কামনা করেছেন প্রধানমন্ত্রী
নতুনদিল্লি, ২১শে জুলাই, ২০২২
প্রধানমন্ত্রী শ্রী নরেন্দ্র মোদী কোভিড-১৯ আক্রান্ত মার্কিন রাষ্ট্রপতি শ্রী জো বাইডেনের দ্রুত আরোগ্য কামনা করেছেন।
এক ট্যুইট বার্তায় প্রধানমন্ত্রী বলেছেন,
“কোভিড-১৯ আক্রান্ত মার্কিন রাষ্ট্রপতি @POTUS @JoeBiden-এর দ্রুত আরোগ্য কামনা করি এবং তাঁর সুস্বাস্থ্যের জন্য প্রার্থনা করছি”।
PG/CB
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭৭ কোটি ৪৫ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৪ কোটি ০৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০১ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭৭ কোটি ৪৫ লক্ষ ৮৩ হাজার ৫০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ৮ লক্ষ ৮৩ হাজার ৬৮৬টি টিকার ডোজ হাতে রয়েছে।
CG/SS/SB
(Visitor Counter : 108
প্রধানমন্ত্রীরদপ্তর
প্রধানমন্ত্রী আগামীকাল রানি লক্ষ্মীবাঈ সেন্ট্রাল এগ্রিকালচারাল ইউনিভার্সিটির কলেজ ও প্রশাসনিক ভবনের উদ্বোধন করবেন
নয়াদিল্লি, ২৮ আগস্ট, ২০২০
প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে রানি লক্ষ্মীবাঈ  সেন্ট্রাল এগ্রিকালচারাল ইউনিভার্সিটির কলেজ ও প্রশাসনিক ভবনের উদ্বোধন করবেন। বেলা ১২-৩০ মিনিটে এই অনুষ্ঠানটি হবে।
আরএলবি সেন্ট্রাল এগ্রিকালচারাল ইউনিভার্সিটি ঝাঁসিতে অবস্থিত। বুন্দেলখণ্ড অঞ্চলের এটি একটি গুরুত্বপূর্ণ প্রতিষ্ঠান।
২০১৪-১৫ সালে এই বিশ্ববিদ্যালয়ের পঠনপাঠন শুরু হয়। এখানে কৃষি, উদ্যানপালন এবং অরণ্য সম্পর্কিত বিষয়ে স্নাতক ও স্নাতকোত্তর পাঠক্রম রয়েছে।
নতুন ভবন তৈরি হওয়ার আগে পর্যন্ত এই বিশ্ববিদ্যালয়ের কাজকর্ম ঝাঁসির ইন্ডিয়ান গ্রাসল্যান্ড অ্যান্ড ফডার রিসার্চ ইনস্টিটিউট-এ হত।
প্রধানমন্ত্রী বিশ্ববিদ্যালয়ের ছাত্রছাত্রীদের সঙ্গে এই অনুষ্ঠানে মতবিনিময় করবেন।
(CG/CB/DM
বিজ্ঞানওপ্রযুক্তিমন্ত্রক
কোভিড–১৯ এ আক্রান্ত রোগীদের শারীরিক অবস্থার অবনতি হবার কারণগুলি চিহ্নিত করতে পর্যবেক্ষণ
নতুন দিল্লি, ১৫ এপ্রিল, ২০২০
বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা, দ্য সায়েন্স এন্ড ইঞ্জিনিয়ারিং রিসার্চ বোর্ড, বম্বে আইআইটিকে কোভিড – ১৯ নিয়ে একটি গবেষণা করতে সাহায্য করবে। বম্বে আইআইটির গবেষকরা, মুম্বাইয়ের কিছু হাসপাতালে চিকিৎসাধীন কোভিড – ১৯ সংক্রমিত রোগীর মেটাবলমিক্স-এর পর্যালোচনা করে দেখবেন।
গবেষকরা, যাদের শরীরে কোভিড – ১৯ এর সংক্রমণ প্রথমে কম ছিল, কিন্তু তারপর তা বেড়েছে, তাদের নিয়েই গবেষণা চালাবেন। তাঁরা বিভিন্ন রোগীর শারীরিক অবস্থার পর্যালোচনা করবেন, যেখানে মেটাবলাইট নিয়ে পরীক্ষা – নিরীক্ষা করা হবে। আমাদের শরীরে মেটাবলাইট একটি অত্যন্ত ক্ষুদ্র অংশ, যেটি সমস্ত কোষের বিভিন্ন কর্মকান্ডকে নিয়ন্ত্রণ করে। বম্বে আইআইটি-র ২০ জন গবেষকের দলটি লালারসের নমুনা পর্যালোচনা করবেন। এরা বিভিন্ন হাসপাতালে যে সমস্ত রোগীর সংক্রমণের হার কম এবং শ্বাসকষ্ট রয়েছে, তাদের যেমন পরীক্ষা করবেন, পাশাপাশি, যাদের সংক্রণের হার প্রবল এবং প্রচন্ড শ্বাসকষ্ট ও মাল্টিঅরগ্যান ফেইলিওর-এ ভুগছেন, তাদের নিয়েও পরীক্ষা – নিরীক্ষা চালাবেন। মেটাবলমিক্সের এই তুলনা করার সময় রোগীদের লালারস এবং রক্তের প্লাজমার সাহায্য নেওয়া হবে। এইভাবে রোগীদের ঠিক কি কি কারণে শারীরিক অবস্থার অবনতি হয়েছে, তা চিহ্নিত করা যাবে।
কোভিড–১৯ নিয়ে সারা পৃথিবীজুড়ে যে গবেষণা চলছে, তাতে কোষভিত্তিক গবেষণাই হয়ে এসেছে। কিন্তু বিস্তারিতভাবে মেটাবলম অথবা প্রোটিওম নিয়ে পরীক্ষা – নিরীক্ষা করলে এই ভাইরাসের বিষয়ে আরো বিস্তারিত তথ্য পাওয়া যাবে।
(CG/CB
কয়লামন্ত্রক
প্রতি বছর কয়লা উৎপাদনে ক্ষমতা বৃদ্ধির লক্ষ্য অর্জনে সরকার একাধিক পদক্ষেপ গ্রহণ করেছে
নতুন দিল্লি, ১৫ মার্চ, ২০২১
কয়লা উৎপাদন ক্ষেত্রে ক্ষমতা বৃদ্ধির লক্ষ্য অর্জনের জন্য সরকার একাধিক পদক্ষেপ গ্রহণ করেছে। এর জন্য সরকার এক জানলা ছাড়পত্র ব্যবস্থাপনার সূচনা করেছে। খনি পরিকল্পনার অনুমোদন ও সেই সংক্রান্ত কাজ এগিয়ে নিয়ে যাওয়ার জন্য নির্দেশগুলিকে সহজ করা হয়েছে। কয়লার বাণিজ্যিক বিক্রির জন্য কয়লা খনিগুলির নিলাম প্রক্রিয়া শুরু করা হয়েছে। পূর্বের বরাদ্দকৃত কয়লা খনিগুলির বিষয়ে নিয়মিত পর্যালোচনা ও পর্যবেক্ষণ করা হচ্ছে। বরাদ্দকৃত কয়লা খনিগুলির কাজ পরিচালনার জন্য কয়লা মন্ত্রকের সচিব এবং সংশ্লিষ্ট রাজ্যের মুখ্য সচিবের পৌরহিত্যে নিয়মিত পর্যবেক্ষণ কমিটির বৈঠক বসছে। কয়লা উত্তোলনের পর নির্দিষ্ট গন্তব্য স্থানে পৌঁছে দেওয়ার জন্য নতুন রেল লাইন পরিকাঠামো গঠন করা হচ্ছে। এছাড়াও কোল ইন্ডিয়া লিমিটেড দেশে কয়লা উৎপাদন বৃদ্ধিতে একাধিক পদক্ষেপ গ্রহণ করেছে। খনিগুলিতে কয়লা উত্তোলন ক্ষেত্রে দেশীয় প্রযুক্তি ব্যবহার করা হচ্ছে। প্রযুক্তিকে কাজে লাগিয়ে উৎপাদন বৃদ্ধির ওপর জোর দেওয়া হয়েছে।
রাজ্যসভায় এক প্রশ্নের লিখিত উত্তরে একথা জানিয়েছেন কেন্দ্রীয় কয়লা মন্ত্রী শ্রী প্রহ্লাদ যোশী।
অর্থমন্ত্রক
কেন্দ্রীয় রাষ্ট্রায়ত্ত সংস্থাগুলির মূলধন ব্যয় সংক্রান্ত চতুর্থ পর্যালোচনা বৈঠকে অর্থমন্ত্রী
নয়াদিল্লি, ১৯ অক্টোবর, ২০২০
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ ভিডিও কনফারেন্সের মাধ্যমে পেট্রোলিয়াম ও প্রাকৃতিক গ্যাস মন্ত্রক এবং কয়লা মন্ত্রক সহ এই দুই মন্ত্রকের অধীন ১৪টি রাষ্ট্রায়ত্ত সংস্থার চেয়ারম্যান তথা ম্যানেজিং ডাইরেক্টরদের সঙ্গে মূলধন ব্যয় সংক্রান্ত পর্যালোচনা বৈঠক করেন। কোভিড-১৯ মহামারীর প্রেক্ষিতে আর্থিক গতি ত্বরান্বিত করতে সংশ্লিষ্ট সবপক্ষের সঙ্গে অর্থমন্ত্রীর এটি চতুর্থ পর্যালোচনা বৈঠক। ২০১৯-২০ অর্থবর্ষে ঐ ১৪টি রাষ্ট্রায়ত্ত সংস্থার জন্য মূলধন ব্যয় পরিমাণ স্থির হয় ১ লক্ষ ১১ হাজার ৬৭২ কোটি টাকা। এর মধ্যে মূলধন ব্যয়ের পরিমাণ ধার্য লক্ষ্যমাত্রা ছাড়িয়ে গিয়ে ১ লক্ষ ১৬ হাজার ৩২৩ কোটি টাকা হয়েছে। ২০১৯-২০ অর্থবর্ষের প্রথমার্ধে ব্যয়ের পরিমাণ ছিল ৪৩ হাজার ৯৭ কোটি টাকা এবং ২০২০-২১ অর্থবর্ষের প্রথমার্ধে ব্যয়ের পরিমাণ দাঁড়িয়েছে ৩৭ হাজার ৪২৩ কোটি টাকা। ২০২০-২১ অর্থবর্ষে মূলধন ব্যয়ের পরিমাণ স্থির হয়েছে ১ লক্ষ ১৫ হাজার ৯৩৪ কোটি টাকা।
রাষ্ট্রায়ত্ত সংস্থাগুলির কাজকর্মের অগ্রগতি পর্যালোচনা করে শ্রীমতী সীতারমন বলেন, রাষ্ট্রায়ত্ত সংস্থাগুলির মূলধনী ব্যয় আর্থিক অগ্রগতির এক গুরুত্বপূর্ণ চালিকাশক্তি। তাই, ২০২০-২১ এবং ২০২১-২২ অর্থবর্ষে মূলধনী ব্যয় বাড়ানোর প্রয়োজনীয়তা রয়েছে। অর্থমন্ত্রী সংশ্লিষ্ট রাষ্ট্রায়ত্ত সংস্থাগুলির কাজকর্মে নজর রাখার জন্য সংশ্লিষ্ট মন্ত্রকের সচিবদের নির্দেশ দিয়েছেন, যাতে ২০২০-২১ অর্থবর্ষের তৃতীয় ত্রৈমাসিকের শেষ নাগাদ মোট মূলধনী ব্যয়ের অন্তত ৭৫ শতাংশ খরচ করা সম্ভব হয় এবং ব্যয়ের ক্ষেত্রে আগাম পরিকল্পনা নেওয়া যায়। শ্রীমতী সীতারমন জোর দিয়ে বলেন, মূলধনী ব্যয়ের লক্ষ্য পূরণে রাষ্ট্রায়ত্ত সংস্থাগুলির ম্যানেজিং ডাইরেক্টর এবং সংশ্লিষ্ট মন্ত্রকের সচিবদের মধ্যে আরও বেশি সমন্বয় গড়ে তোলা প্রয়োজন।
ভারতীয় অর্থনীতির বিকাশে রাষ্ট্রায়ত্ত সংস্থাগুলির গুরুত্বপূর্ণ ভূমিকা পালনের কথা উল্লেখ করে উল্লেখ করে অর্থমন্ত্রী রাষ্ট্রায়ত্ত সংস্থাগুলিকে তাদের মূলধনী ব্যয়ের ধার্য লক্ষ্যমাত্রা পূরণে আরও ভালো কাজকর্ম করার জন্য উৎসাহিত করেন। তিনি বলেন, নির্দিষ্ট সময়সীমার মধ্যেই যাতে ধার্য মূলধনী ব্যয়ের উদ্দেশ্য পূরণ করা যায়, তার জন্য সংস্থাগুলিকে আগাম পরিকল্পনা গ্রহণ করতে হবে। পক্ষান্তরে, কোভিড-১৯ এর প্রভাব থেকে অর্থ ব্যবস্থার পুনরুদ্ধারে রাষ্ট্রায়ত্ত সংস্থাগুলির ভূমিকা গুরুত্বপূর্ণ হয়ে উঠবে।
উল্লেখ করা যেতে পারে, রাষ্ট্রায়ত্ত সংস্থাগুলির মূলধনী ব্যয় পর্যালোচনা যৌথভাবে আর্থিক বিষয়ক দপ্তর এবং রাষ্ট্রায়ত্ত উদ্যোগ দপ্তর পরিচালনা করে থাকে।
CG/BD/SB
(
প্রতিরক্ষামন্ত্রক
সন্ত্রাসবাদ নির্মূল করতে আন্তর্জাতিক সমাজের প্রতি আহ্বান জানালেন প্রতিরক্ষা মন্ত্রী রাজনাথ সিং
নয়াদিল্লি, ১৮ নভেম্বর, ২০১৯
প্রতিরক্ষা মন্ত্রী শ্রী রাজনাথ সিং আজ সন্ত্রাসবাদীদের নিরাপদ স্বর্গ নির্মূল করার আহ্বান জানিয়েছেন আন্তর্জাতিক সমাজের কাছে। একই সঙ্গে, সন্ত্রাসবাদীদের মধ্যে সংযোগ এবং তাদের অর্থ সহায়তা দেওয়ার প্রবণতাকে রুখে দেওয়ার আহ্বানও জানান তিনি। এর পাশাপাশি, সীমান্তের ওপারে সন্ত্রাসবাদীদের চলাচল বন্ধ করার আর্জিও তিনি জানান। থাইল্যান্ডের রাজধানী ব্যাংককে আয়োজিত আসিয়ান গোষ্ঠীভুক্ত দেশগুলির প্রতিরক্ষা মন্ত্রীদের ষষ্ঠ বৈঠকে বক্তব্য রাখতে গিয়ে শ্রী সিং আরও বলেন, সন্ত্রাসবাদ হ’ল সীমান্তপারের সবচেয়ে বড় অপরাধ। কয়েকটি রাষ্ট্র এই ধরনের অপরাধকে প্রশ্রয় দেয় তাদের রাজনৈতিক আকাঙ্খা পূরণের জন্য। এ আরও ভয়ঙ্কর হয়ে ওঠে যখন কোনও রাষ্ট্র সন্ত্রাসবাদীদের আর্থিক সহায়তা, অস্ত্র সহায়তা এবং আশ্রয়ের মদত দেয়।
শ্রী সিং বলেন, নিরাপত্তা তখনই সদর্থক হয়ে ওঠে যখন এটি সুস্থায়ী হয়। সমস্ত রাষ্ট্রের স্বার্থ এই সুস্থিতির সঙ্গে জড়িত। এই প্রেক্ষিতে তিনি আরও সহযোগিতা এবং পরামর্শের আহ্বান জানান। তিনি বলেন, ভারত – প্রশান্ত মহাসাগরীয় দৃষ্টিভঙ্গীর ভিত্তিতে রয়েছে সুস্থায়ী নিরাপত্তা। তাঁর মতে, সুস্থিতি সকল ধরনের বিতর্কমূলক অবস্থার শান্তিপূর্ণ সমাধান। এই প্রসঙ্গে আন্তর্জাতিক আইনগুলি মেনে চলা বা বলবৎ করার বিষয়টিও জড়িত। দক্ষিণ চীন সাগরে আচরণবিধি বলবৎ করা সংক্রান্ত আলাপ-আলোচনা প্রসঙ্গে শ্রী সিং – এর বক্তব্য এ ধরনের আলাপ-আলোচনা সবরকম আন্তর্জাতিক আইন মেনেই করা হবে। এর আওতায় রয়েছে – রাষ্ট্রসংঘের সমুদ্র সংক্রান্ত আইন বিষয়ক সম্মেলন, যেটি সমুদ্রপথে আইনসম্মত বাণিজ্যিক লেনদেন অব্যাহত রাখতে সাহায্য করে। রাষ্ট্রগুলির অধিকার রক্ষা করার প্রয়োজনীয়তার ওপর গুরুত্ব দিয়ে প্রতিরক্ষা মন্ত্রী আশা প্রকাশ করেন যে, পরিস্থিতি স্থিতিশীল হবে তখনই, যখন কোনও জঙ্গিপনার আশঙ্কা দূর হবে। কোরিও উপমহাদেশে পরমাণু নির্মূলকরণ প্রসঙ্গে শ্রী সিং বলেন, এ সংক্রান্ত সমস্ত বিষয়বস্তুর সমাধান আলাপ-আলোচনার মাধ্যমে করা হোক। তিনি আশা প্রকাশ করেন, আলাপ-আলোচনার ফলে ক্ষেপণাস্ত্র প্রয়োগ বা এ ধরনের নাশকতামূলক কার্যকলাপ অনেকটাই বন্ধ করা যাবে।
SSS/SB
(Visitor Counter : 25
শ্রমওকর্মসংস্থানমন্ত্রক
দেশে পাঁচটি সর্বেক্ষণের জন্য গাংগুয়ার আগামীকাল সফটওয়্যার অ্যাপ্লিকেশন এবং নির্দেশিকা ম্যানুয়াল প্রকাশ করবেন
নতুন দিল্লি, ১৭ ফেব্রুয়ারি, ২০২১
কেন্দ্রীয় শ্রম ও কর্মসংস্থান বিষয়ক স্বাধীন দায়িত্বপ্রাপ্ত মন্ত্রী শ্রী সন্তোষ কুমার গাংগুয়ার আগামীকাল দেশে পাঁচটি সর্বেক্ষণের জন্য সফটওয়্যার অ্যাপ্লিকেশন এবং নির্দেশিকা ম্যানুয়াল প্রকাশ করবেন। লেবার ব্যুরো আগামীকাল চণ্ডীগড়ে এই অনুষ্ঠানের আয়োজন করেছে। এই অনুষ্ঠানে দপ্তরের সচিব অপূর্ব চন্দ্র এবং লেবার ব্যুরোর মহানির্দেশক শ্রী ডিপিএস নেগি উপস্থিত থাকবেন।
যে পাঁচটি বিষয়ে সর্বেক্ষণের ব্যবস্থা করা হয়েছে তার মধ্যে রয়েছে-সারা ভারতে পরিযায়ী শ্রমিকদের তথ্য জানতে সর্বেক্ষণের ব্যবস্থা।সারা ভারতে গৃহকর্মীর তথ্য জানতে সর্বেক্ষণের ব্যবস্থা।সারা ভারতে পেশাদারদের দ্বারা কর্মসংস্থানের তথ্য জানতে সর্বেক্ষণের ব্যবস্থা।সারা ভারতে পরিবহন ক্ষেত্রে কর্মসংস্থানের তথ্য জানতে সর্বেক্ষণের ব্যবস্থা।সারা ভারতে ত্রৈমাসিক স্থাপনা ভিত্তিক কর্মসংস্থানের তথ্য জানতে সর্বেক্ষণের ব্যবস্থা।
এই সর্বেক্ষণের মাধ্যমে লেবার ব্যুরো একটি ডেটা প্রস্তুত করবে।
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১১৬ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৫ কোটি ৬০ লক্ষেরও বেশি টিকার ডোজ রয়েছে
নয়াদিল্লি, ০৮ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১১৬ কোটি ৫৯ লক্ষ ৯২ হাজার ৯৫৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৫ কোটি ৬০ লক্ষ ৮ হাজার ৪৯৬টি ডোজ হাতে রয়েছে।
CG/BD/SB
(Visitor Counter : 141
রাষ্ট্রপতিরসচিবালয়
ঈদ-উল-ফিতর উপলক্ষে রাষ্ট্রপতির শুভেচ্ছা
নয়া দিল্লি, ৫ জুন ২০১৯
রাষ্ট্রপতি শ্রী রামনাথ কোবিন্দ ঈদ-উল-ফিতর উপলক্ষে দেশবাসীকে শুভেচ্ছা জানিয়েছেন। তাঁর শুভেচ্ছা বার্তায় রাষ্ট্রপতি বলেন “ পবিত্র ঈদ-উল-ফিতর উপলক্ষে আমি সকল নাগরিকদের এবং দেশ বিদেশের মুসলমান ভাই বোনেদের আমার শুভেচ্ছা এবং শুভকামনা জানাচ্ছি।
পবিত্র রমজান মাসের শেষে, এই উৎসব আমাদের পরোপকার, ভ্রাতৃত্ববোধ এবং হৃদ্যতার ভাবনাকে দৃঢ় করে। আসুন, আজকের এই দিনে আমরা আবার-ও আমাদের সভ্যতা ও সংস্কৃতির চিরায়ত মূল্যবোধ রক্ষা করার জন্য অঙ্গিকারবদ্ধ হই” ।
SSS/CB
(Visitor Counter : 71
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১১ নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১১০ কোটি ২৩ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৩,০৯১ জন।
বর্তমানে কোভিড মুক্ত হওয়ার হার ৯৮.২৫%। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১৩ হাজার ৮৭৮ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৮ লক্ষ ৯২৫ জন।
মোট সংক্রমিতের ১%র কম, মাত্র ০.৪% এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ৩৮ হাজার ৫৫৬ জন।
দৈনিক সংক্রমিতের হার গত ৩৮ দিন ধরে ২ শতাংশের কম, আজ এই হার ১.১%।
সাপ্তাহিক সংক্রমিতের হার ৪৮ দিন ধরে ২ শতাংশের নিচে রয়েছে, বর্তমানে ১.১৮%।
মোট নমুনা পরীক্ষা হয়েছে ৬১ কোটি ৯৯ লক্ষ।
CG/CB/SB
(Visitor Counter : 105
তথ্যওসম্প্রচারমন্ত্রক
পিআইবি’র কোভিড-১৯ সংক্রান্ত ফ্যাক্ট চেক ইউনিট
কার্যালয়ের পক্ষ থেকে দৈনিক রাত ৮টায় কোভিড বুলেটিন প্রচার করবে
নয়াদিল্লি, ০১ এপ্রিল, ২০২০
প্রেস ইনফরমেশন ব্যুরো  কোভিড-১৯ সংক্রান্ত ফ্যাক্ট চেক ইউনিট চালু করেছে। পোর্টাল-ভিত্তিক এই ব্যবস্থায় ই-মেল মারফৎ বিভিন্ন বার্তা পৌঁছবে এবং অবিলম্বেই পোর্টাল থেকে প্রত্যুত্তর পাওয়া যাবে। কোভিড-১৯ সংক্রান্ত সরকারের সিদ্ধান্ত ও সর্বশেষ পরিস্থিতি সম্পর্কে পিআইবি রোজ রাত ৮টায় বিশেষ বুলেটিন প্রচার করবে। এ ধরনের প্রথম বুলেটিন আজ সন্ধ্যে ৬টা ৩০ মিনিটে প্রচার করা হয়।
কোভিড-১৯ সংক্রান্ত যাবতীয় টেকনিক্যাল বিষয়ে সাধারণ মানুষের মনে যে সন্দেহ রয়েছে, তা নিরসনে কেন্দ্রীয় স্বাস্থ্য ও পরিবার কল্যাণ মন্ত্রক এইমস্ – এর চিকিৎসক ও কর্মকর্তাদের নিয়ে একটি টেকনিক্যাল গ্রুপ স্থাপন করেছে। সাধারণ মানুষের মনস্তাত্ত্বিক বিষয়ে পরামর্শ দেওয়ার জন্য মন্ত্রক বিস্তারিত নীতি-নির্দেশিকাও জারি করেছে।
ক্যাবিনেট সচিব আজ সমস্ত রাজ্য সরকারকে এক চিঠি লিখে জানিয়েছে, বিপর্যয় ব্যবস্থাপনা আইনের আওতায় ১১টি ক্ষমতাপ্রাপ্ত গোষ্ঠী গঠন করা হয়েছে। উদেশ্য হ’ল – কোভিড-১৯ মোকাবিলার বিভিন্ন দিক সম্পর্কে কার্যকর সিদ্ধান্ত গ্রহণ করা। রাজ্যগুলিকেও একই ধরনের টেকনিক্যাল গ্রুপ গঠন করতে ঐ চিঠিতে অনুরোধ জানানো হয়েছে।
(CG/BD/SB
অর্থমন্ত্রক
ভারত-সুইজারল্যান্ড সচিব স্তরের দ্বিপাক্ষিক বৈঠকে কর এড়ানোর মোকাবিলায় সহযোগিতা নিয়ে আলোচনা
নয়াদিল্লি, ১৩ নভেম্বর, ২০১৯
বিদেশের অ্যাকাউন্টে জমা কালো টাকার মোকাবিলা করাই ভারত সরকারের অগ্রাধিকার। কর এড়ানোর বিরুদ্ধে লড়াইয়ে সহযোগিতা বৃদ্ধির জন্য প্রধানমন্ত্রী শ্রী নরেন্দ্র মোদী এবং সুইস রাষ্ট্রপতি মিঃ উয়েলির মধ্যে চুক্তি অনুযায়ী দুই পক্ষই কর বিষয়ে দ্রুত তথ্য আদানপ্রদানে নিবিড়ভাবে কাজ করছে।
এই সহযোগিতা আরও বাড়াতে রাজস্ব সচিব ডঃ অজয়ভূষণ পাণ্ডে এবং সুইজারল্যান্ডের আন্তর্জাতিক অর্থ বিষয়ক বিদেশ সচিব শ্রীমতী ড্যানিয়েলা স্টোফেল আজ নতুন দিল্লিতে বৈঠক করলেন। কর বিষয়ে প্রশাসনিক সহযোগিতার ক্ষেত্রে গত কয়েক বছরে যে অগ্রগতি হয়েছে বিশেষ করে, এইচএসবিসি মামলায় সুইজারল্যান্ড যে সহযোগিতা করেছে সেই নিয়ে দুই সচিবই সন্তোষ প্রকাশ করেছেন।
২০১৯-এর সেপ্টেম্বরে দুই দেশের মধ্যে স্বয়ংক্রিয়ভাবে প্রথম আর্থিক অ্যাকাউন্টের তথ্য হস্তান্তরকে স্বাগত জানিয়ে দুই সচিবই কর এড়িয়ে বিদেশে গচ্ছিত টাকার মোকাবিলায় আন্তর্জাতিক কর স্বচ্ছতা প্রসঙ্গে তাঁদের দেশের দায়বদ্ধতার কথা জানিয়েছেন। এই স্বয়ংক্রিয় আর্থিক তথ্য আদানপ্রদানের ফলে আর্থিক স্বচ্ছতার ক্ষেত্রে একটি নতুন যুগের সূচনা হয়েছে। এর ফলে, ভারতের কর প্রশাসন সুইজারল্যান্ডে ভারতীয়দের ব্যাঙ্ক অ্যাকাউন্টগুলির সমস্ত তথ্য এখন থেকে জানতে পারবে। আদানপ্রদানের জন্য তথ্যের গুণমান নিয়মিত বৃদ্ধির লক্ষ্যে দুই দেশের অভিজ্ঞতা ভাগ করে নেওয়ার জন্য উপযুক্ত কর্তৃপক্ষকে উৎসাহ দিয়েছেন সচিবরা।
রাজস্ব সচিব এবং সুইস বিদেশ সচিব অর্থনীতির ডিজিটালাইজেশন থেকে উদ্ভূত সমস্যাগুলির মোকাবিলা নিয়েও কথা বলেন। সুসংহত আন্তর্জাতিক পদক্ষেপের বিষয়েও তাঁরা সম্মত হন। ঠিকঠাক কর আদায় এবং দীর্ঘস্থায়ী ভিত্তিতে কাঙ্খিত উন্নয়নের জন্য করের ভিত্তি যাতে ঠিক থাকে এবং মুনাফা দেখানোর বিষয়ে কোন সংস্থা যাতে অনৈতিক কাজ না করতে পারে, সেই বিষয়ে তাঁরা কথা বলেন।
ভারত-সুইজারল্যান্ড কর বিষয়ক চুক্তির অধীনে দুই দেশের সহযোগিতা বৃদ্ধির জন্য উপযুক্ত স্তরে নিয়মিত আলোচনাতেও সম্মত হয়েছেন সচিবরা। পারস্পরিক বন্ধুত্ব এবং সহযোগিতার স্বার্থে এই আলোচনা এগিয়ে নিয়ে যেতে রাজি হয়েছেন তাঁরা।
বৈঠকের শেষে দুই সচিব একটি যৌথ বিবৃতি স্বাক্ষর করেন।
CG/AP/DM
(Visitor Counter : 70
প্রধানমন্ত্রীরদপ্তর
শ্রী সুনীল জৈনের প্রয়াণে প্রধানমন্ত্রীর শোক প্রকাশ
নতুনদিল্লি, ১৫ই মে, ২০২১
প্রধানমন্ত্রী শ্রী নরেন্দ্র মোদী বিশিষ্ট সাংবাদিক শ্রী সুনীল জৈনের প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ সুনীল জৈন, আপনি আমাদের ছেড়ে খুব তাড়াতাড়ি চলে গেলেন। বিভিন্ন বিষয়ের উপর আপনার লেখাগুলো এবং খোলামেলা ও অন্তর্দৃষ্টিপূর্ণ মতামত আর পাব না। আপনার প্রয়াণে সাংবাদিকতার জগত আরো শ্রীহীন হয়ে পড়ল। সুনীল জৈনের পরিবারের সদস্যদের ও বন্ধুদের সমবেদনা জানাই। ওঁ শান্তি।“
(CG/CB/